recursal/SuperWikiNEXT-32B huggingface dataset:
एक मादा श्वान के हटाये गये डिंबग्रन्थि पर अल्सर दिखाई पड़ रहे हैं।
उदर चीरकर स्त्रियों की डिंबग्रंथियों के अर्बुद निकालने के शल्यकर्म (सर्जरी) को **डिंबग्रंथिच्छेदन** (ovariectomy या Oophorectomy) कहते हैं। जब अर्बुद मारक (malignant) मालूम होता है, जब उसके मारक या अमारक (innocent) होने का ठीक ठीक ज्ञान नहीं हो पाता, जब उसके मारक (malignant) न होते हुए भी धीरे-धीरे बहुत बढ़ने की तथा शरीर को क्षीण करके मारक होने की आशंका होती है, जब उसमें वृंत होने से अक्षीय घूर्णन (axial rotaion) या मरोड़ (twist) उत्पन्न होने का डर बना रहता है और जब एक्स किरणों की तथा अन्य चिकित्सा निष्फल सिद्ध होती है, तब यह शल्यकर्म किया जाता है। यह बड़ा शल्यकर्म है, जिसमें अर्बुद एक ग्रंथि में होते हुए भी उसके साथ दोनों डिंबग्रंथियाँ निकाली जाती हैं। अर्बुद बड़ा होने पर उसके साथ डिंबवाही नलिका का भी कुछ अंश निकाला जाता है और जब अर्बुद मारक होता है तब उसके साथ दोनों डिंबग्रंथियों को तथा गर्भाशय को भी निकाल दिया जाता है। यह शल्यकर्म सर्वप्रथम केंटकी के इफ्रेम मैकडॉवेल (Ephraim Mcdowell) द्वारा किया गया था।

बाहरी कड़ियाँ
-------------

* ओवरी निकलवाने से पहले महिलाएं जान लें ये 8 जरूरी बातें
* विशेष परिस्थिति में ही निकलवाएं बच्चेदानी[*मृत कड़ियाँ*] (प्रभात खबर)
* हिस्टेरेक्टॉमी (डिंबग्रंथिउच्छेदन)
* Useful list of currently available hormone replacements in the US
* Useful list of currently available hormone replacements in the UK
* A Survivor's Guide to Surgical Menopause: Collected information on managing post-surgical menopause conditions
* Encyclopedia of Surgery Article on Hysterectomy
***डिक्लेरेशन ऑफ़ राइट्स*** या **अधिकार घोषणापत्र**, 1688 की गौरवशाली क्रांति के बाद *इंग्लिश पार्लियामेंट* (इंग्लैंड की संसद) द्वारा निर्मित एक दस्तावेज है। इसने निर्वासित राजा जेम्स द्वितीय, इंग्लैंड के राजा, अंग्रेजी नागरिकों के अधिकारों और उनके संप्रभु के दायित्व के आधार पर गलतियां तय कीं थीं।

13 फरवरी 1689 को इसे, जेम्स की बेटी, मैरी और उनके पति, विलियम ऑफ़ ऑरेंज के समक्ष पढ़ा गया, जब उन्हें संयुक्त रूप से सिंहासन की पेशकश की गई थी, हालांकि इसे स्वीकृति की शर्त की तरह नहीं पेश किया गया था। यह घोषणापत्र मौलिक रूपसे व्हिग और टोरीज़ के बीच एक सामरिक समझौता था; अतः यह समाधान पर सहमत हुए बिना शिकायतों को स्थापित करता है।

अधिकारों की यह घोषणा अंग्रेजी  अधिकारों के विधेयक (*बिल ऑफ़ राइट्स*) में लिखी गई थी, जिसने दिसंबर 1689 में राजा और रानी की शाही स्वीकृति के साथ वैधानिक प्रभाव लिया, और बाद में  अंग्रेजी संविधान का हिस्सा बन गया।

इन्हें भी देखें
---------------

* गौरवशाली क्रांति
* यूनाइटेड किंगडम का संविधान
* बिल ऑफ़ राइट्स
* मैग्ना कार्टा
* चार्टर आन्दोलन
* अमेरिकी अधिकार विधेयक १७८९

सन्दर्भ
-------

1. ↑  Anon. "The Convention and Bill of Rights". *www.parliament.uk*. British Parliament. मूल से 19 मार्च 2014 को पुरालेखित. अभिगमन तिथि 17 March 2014.
2. ↑  Pincus, Steve (2009). *1688 The First Modern Revolution*. Connecticut: Yale University. पपृ॰ 292–293. आई॰ऍस॰बी॰ऍन॰ 978-0-300-17143-3.

बाहरी कड़ियाँ
-------------

* Text of the Bill of Rights
* The Parliamentary Archives - Holds the original of this Historic Record
* Declaration of the Prince of Orange, October 10, 1688
* Declaration of the Lords Spiritual and Temporal, and Commons, February 13, 1689
१९९२ में शूमेकर-लॅवी धूमकेतु बृहस्पति से टकराया - बृहस्पति के भयंकर ज्वारभाटा बल ने उसे तोड़ डाला
पृथ्वी पर ज्वार-भाटा चन्द्रमा के गुरुत्वाकर्षण से बने ज्वारभाटा बल से आते हैं
शनि के उपग्रही छल्ले ज्वारभाटा बल की वजह से जुड़कर उपग्रह नहीं बन जाते
**ज्वारभाटा बल** वह बल है जो एक वस्तु अपने गुरुत्वाकर्षण से किसी दूसरी वस्तु पर स्थित अलग-अलग स्थानों पर अलग-अलग स्तर से लगाती है। पृथ्वी पर समुद्र में ज्वार-भाटा के उतार-चढ़ाव का यही कारण है।

अन्य भाषाओँ में
---------------

अंग्रेज़ी में "ज्वारभाटा बल" को "टाइडल फ़ोर्स" (tidal force) बोलते हैं।

पृथ्वी और समुद्रों में
----------------------

जब चन्द्रमा पृथ्वी पर अपने गुरुत्वाकर्षण का प्रभाव डालता है तो जो उसके सबसे समीप का समुद्र है, उसका पानी चन्द्रमा की ओर उठता है। इस से उस इलाक़े में ज्वार आता है (यानि पानी उठता है)। पृथ्वी के दाएँ और बाएँ तरफ का पानी भी खिचकर सामने की ओर जाता है, जिस से उन इलाक़ों में भाटा आता है (यानि पानी नीचे हो जाता है)। पृथ्वी के पीछे का जो पानी है वह चन्द्रमा से सब से दूर होता है और खिचाव कम महसूस करता है, जिस से वहां भी ज्वार रहता है। चन्द्रमा के ज्वारभाटा बल का असर पानी तक सीमित नहीं। पृथ्वी की ज़मीन पर भी इसका असर होता है। अगर पूरा असर देखा जाए तो ज्वारभाटा बल से पृथ्वी का गोला थोड़ा पिचक सा जाता है।

उपग्रही छल्ले
-------------

खगोलशास्त्र में एक रोश सीमा का नियम है। इसमें यदि कोई वस्तु किसी ग्रह की रोश सीमा के अन्दर आ जाये तो वह ग्रह उसपर ऐसा ज्वारभाटा बल डालता है के वह वस्तु पिचक कर टूट सकती है। हमारे सौर मण्डल के छठे ग्रह शनि के उपग्रही छल्ले कुछ इसी तरह ही बने हैं। साधारण तौर पर अगर किसी ग्रह के इर्द-गिर्द मलबा (धुल, पत्थर, बर्फ़, इत्यादि) परिक्रमा कर रहा हो तो वह समय के साथ-साथ जुड़कर उपग्रह बन जाता है। लेकिन अगर यह रोश सीमा के अन्दर हो तो ज्वारभाटा बल की पिचकन उसे जुड़ने नहीं देती। अगर कोई बना-बनाया उपग्रह या धूमकेतु भी रोश सीमा के अन्दर भटक जाए तो तोड़ा जा सकता है। १९९२ में जब शूमेकर-लॅवी नाम का धूमकेतु बृहस्पति से जा टकराया तो बृहस्पति के भयंकर ज्वारभाटा बल ने उसे तोड़ डाला।

इन्हें भी देखें
---------------

* ज्वार-भाटा
* बल (भौतिकी)
**डिगबोई तेल शोधनागार** (रिफाइनरी) को असम ऑइल कंपनी लिमिटेड द्वारा 1901 में डिगबोई में स्थापित किया गया था। यह एशिया की सबसे पुरानी और सबसे लम्बे समय से परिचालित तेल रिफाइनरी है। 1981 से इण्डियन ऑयल कॉर्पोरेशन लिमिटेड (आईओसी) ने असम तेल कंपनी लिमिटेड की रिफाइनरी और विपणन प्रबंधन अपने हाथ में लिया और एक अलग विभाग बनाया। यह विभाग तेल शोधन और विपणन दोनों अभियानों के लिए जिम्मेदार है। डिगबोई तेल शोधनागार में रिफाइनरी स्थापित क्षमता 0.50 एमएमटीपीए (मिलियन मीट्रिक प्रतिवर्ष टन) था। रिफाइनरी की शोधन क्षमता में जुलाई, 1996 में रिफाइनरी के आधुनिकीकरण से 0.65 एमएमटीपीए की वृद्धि हुई थी। 1999 में 1,70,000 टीपीए क्षमता का एक नया कोकिंग यूनिट चालू किया गया। माइक्रोक्रिस्टेलाइन मोम का उत्पादन बढ़ाने के लिए एक नए साल्वेंट डीवाक्सिंग यूनिट 2003 में स्थापित और चालू किया गया। रिफाइनरी भी डीज़ल की गुणवत्ता में सुधार करने के लिए 2002 में हाइड्रोट्रीटर-युओपी स्थापित किया है।

इन्हें भी देखें
---------------

* डिगबोई तेल नगरी

सन्दर्भ
-------

1. 1 2  "Digboi Refinery (Upper Assam)". इण्डियन ऑयल कॉर्पोरेशन लिमिटेड. मूल से 7 अप्रैल 2014 को पुरालेखित. अभिगमन तिथि 6 अप्रैल 2014.
2. ↑  "Digboi Refinery - Our Second Century". मूल से 22 जून 2008 को पुरालेखित. अभिगमन तिथि 6 अप्रैल 2014. नामालूम प्राचल `|accesdate=` की उपेक्षा की गयी (`|access-date=` सुझावित है) (मदद)

बाहरी कड़ियाँ
-------------

* Digboi Refinery - Our Second Century
**राजा ज्वालाप्रसाद** (१८७२ ईo - १६ सितंबर १९४४) भारत के प्रसिद्ध इंजीनियर एवं काशी हिंदू विश्वविद्यालय के प्रत्युपकुलपति (सन् १९३६) थे।

परिचय
-----

ज्वालाप्रसाद का जन्म १८७२ ईo में उत्तर प्रदेश के बिजनौर जिले के मंडवार कस्बे में हुआ था। टॉमसन सिविल इंजीनियरिंग कॉलेज (वर्तमान आईआईटी रूड़की), रुड़की, से आपेन इंजीनियरी की परीक्षा प्रथम श्रेणी में उत्तीर्ण की और सर्वप्रथम रहे। सर्वप्रथम स्थान प्राप्त करने के कारण इन्हें कौंसिल ऑव इंडिया तथा टॉमसन पुरस्कार और गणित में प्रथम होने के कारण काटेल स्वर्णपदक मिला।

आपने प्रथम और द्वितीय दिल्ली दरबार की तैयारियों में कार्य किया। कुछ दिनों तक आपने पटियाला राज्य में कार्यपालक इंजीनियर के पद पर कार्य किया। यहाँ पर आप आर्यसमाज सभा के अध्यक्ष भी थे। १० अक्टूबर १९०९ ईo, को पटियाला में राजद्रोह के अपराध में गिरफ्तार कर लिए गए और इन्हें पटियाला छोड़ने की आज्ञा दी गई। पर बाद में इन्हें निर्दोष घोषित किया गया और उत्तर प्रदेश सरकार ने इन्हें फतेहपुर का कार्यपालक इंजीनियर नियुक्त किया। काशी हिंदूविश्वविद्यालय के भवनों के निर्माण के लिये सन् १९१६ में इनकी सेवाएँ प्रतिनियुक्ति (डेप्युटेशन) पर माँग ली गई थीं। विश्वविद्यालय के भवनों पर भारतीय स्थापत्य का जो प्रभाव दृष्टिगत होता है वह सब इन्हीं की सूझबूझ का परिणाम है।

१९२४ ईo में इन्होंने जलविद्यत् एवं नलकूप योजनाएँ बनाईं और वे सरकार द्वारा स्वीकृत कर ली गईं। शारदा नहर योजना में भी इन्होंने योगदान दिया। आपने ही काली नदी तथा रामगंगा से जलविद्युत् द्वारा पानी चढ़ाने का विचार विकसित किया था।

उत्तर प्रदेश के मुख्य इंजीनियर तथा सिंचाई विभाग के सहसचिव पद पद छह वर्षों तक कार्य करने के पश्चात् १९३१ ईo में आप सरकारी सेवा से निवृत्त हुए। सरकार ने सन् १९३२ में इन्हें 'राजा' की उपाधि से विभूषित किया। इसके बाद इन्होंने अपना बहुत समय कृषिकार्य और चीनी उद्योग में लगाया। गंगा और मालिनी नदी के संगम पर धपुर्मर नगरी की स्थापना की और उसे सभी आधुनिक सुख सुविधाओं से परिपूर्ण बनाया। अनेक प्रकार के उन्नत बीज इन्होंने तैयार किए। काशी हिंदू विश्वविद्यालय के अर्थसचिव और प्रत्युपकुलपति पद पर रहकर, आपने इसकी चिरस्मरणीय सेवाएँ की थीं। काशी के मणिकर्णिका तथा हरिश्चंद्र घाट के सुधार में इनका महत्वपूर्ण योगदान था। उत्तर प्रदेश के अनेक सार्वजनिक भवनों के निर्माण में इनका हाथ था। १६ सितंबर १९४४ ईo को इनका देहावसान हो गया।
| **त्रूदोस पहाड़ियाँTroodos / Τρόοδος** |
| --- |
| जनवरी के महीने में हिम से ढकीं त्रूदोस पहाड़ियाँजनवरी के महीने में हिम से ढकीं त्रूदोस पहाड़ियाँ
जनवरी के महीने में हिम से ढकीं त्रूदोस पहाड़ियाँ |
| विवरण |
| **क्षेत्र**: |  साइप्रस |
| **सर्वोच्च शिखर**: | ओलम्पस पर्वत |
| **सर्वोच्च ऊँचाई**: | १,९५२ मीटर |
| **निर्देशांक**: | 34°56′11″N 32°51′48″E﻿ / ﻿34.93639°N 32.86333°E﻿ / 34.93639; 32.86333 |

**त्रूदोस** (अंग्रेज़ी: Troodos, यूनानी: Τρόοδος, तुर्की: Trodos) साइप्रस द्वीप देश की सबसे बड़ी पर्वतमाला है। यह द्वीप के लगभग मध्य में स्थित है और यह द्वीप के पश्चिमी अर्ध के अधिकांश भाग में विस्तृत है। इसका सर्वोच्च पहाड़ 1,952 मीटर ऊँचा ओलम्पस पर्वत है। त्रूदोस पहाड़ियाँ अपने पर्यटन स्थलों, सुंदर पहाड़ी गाँवों, गिरजों और ईसाई मठों के लिए प्रसिद्ध है। ओलम्पस पर्वत पर भारी मात्रा में हिम गिरता है और यहाँ कई स्की-स्थल उपस्थित हैं। त्रूदोस क्षेत्र में कई प्राचीन कांस्य की खाने हैं जहाँ से निकला कांसा पूरे भूमध्य सागर के तटवर्ती क्षेत्रों में हज़ारों सालों से पहुँचाया गया था। इन पहाड़ों में ब्रिटिश वायु सेना का एक जासूसी व सर्वेक्षण केन्द्र भी है।

इन्हें भी देखें
---------------

* साइप्रस

सन्दर्भ
-------

1. ↑  Spies in the sky Archived 2017-02-12 at the Wayback Machine, by Cora Currier and Henrik Moltke, The Intercept\_, January 29, 2016
जीनान के नज़ारे
**जीनान** (चीनी: 济南, अंग्रेज़ी: Jinan) जनवादी गणराज्य चीन के पूर्वी भाग में स्थित शानदोंग प्रांत की राजधानी है। इस क्षेत्र की चीनी सभ्यता के शुरुआत से ही एक अहम भूमिका रही है और अब जीनान एक बड़ा प्रशासनिक, आर्थिक और यातायात केंद्र है। २०१० की जनगणना में इसकी आबादी ६८,१४,००० थी जिसमें से ३२,४५,००० शहरी नागरिक और बाक़ी ग्रामीण क्षेत्रों के निवासी थे। चीन की प्रशासन प्रणाली में इस शहर को "उप-प्रांतीय नगर' का दर्जा हासिल है।

नाम
---

'जीनान' का नाम ऐतिहासिक जी नदी से आया था। यह शहर के उत्तर में बहा करती थी और 'जीनान' का मतलब 'जी से दक्षिण' है। १९वीं सदी के बीच में पीली नदी के रुख़ बदलने से जी नदी ग़ायब हो गई। इस नगर को 'चश्मों का शहर' भी कहा जाता है क्योंकि शहर के बीच में और इर्द-गिर्द के इलाक़ों में बहुत से पानी के चश्मे हैं।

इन्हें भी देखें
---------------

* शानदोंग प्रांत

सन्दर्भ
-------

1. ↑  World and Its Peoples: Eastern and Southern Asia, Volume 2, Marshall Cavendish Corporation, Marshall Cavendish, 2007, ISBN 978-0-7614-7633-7, *... The course now followed by the waterway was formerly that of the Ji (Chi) River — Jinan's name means "south of the Ji' ...*
**डेविड क्रिस्टोफर लेन** का जन्म 29 अप्रैल 1956 में, बर्बैंक, कैलीफोर्निया में हुआ और वे वाल्नेट, कैलीफोर्निया के माऊंट सैन एंटोनियो कालेज में दर्शनशास्त्र और समाजशास्त्र के प्रोफेसर हैं। इन्हें अपनी पुस्तक 'द मेकिंग ऑफ अ स्पिरीचुअल मूवमेंट: द अनटोल्ड स्टोरी ऑफ पॉल ट्विचटेल एंड एकंकार' में एकंकार (En-Eckankar) को संप्रदाय के तौर पर और उसके संस्थापक को साहित्यिक चोरी के लिए पहचानने के लिए सबसे अधिक जाना जाता है। भारत में इन्हें नए धार्मिक आंदोलनों विशेषकर राधास्वामी मत पर उनके शोध और भारत के आमूलपरिवर्तनवादी और सुरत शब्द योग के साधक और खोजी फकीर बाबा फकीर चंद को पाश्चात्य जगत में परिचित कराने के लिए भी जाना जाता है। लेन ने एक पुस्तक 'द अननोइंग सेज:लाइफ एंड वर्क ऑफ बाबा फकीर चंद' का संपादन और प्रकाशन किया। इस पुस्तक की भूमिका जो लेन ने लिखी है वह सुरत शब्द अभ्यासियों (योगियों) के आंतरिक अनुभवों के वैज्ञानिक पक्षों का वर्णन करती है और फकीर की बेबाक उक्तियों को समेटे हुए हैं। लेन ने सैन डीगो में यूनीवर्सिटी ऑफ कैलीफोर्निया से डॉक्टरेट (पीएच. डी) और 'सोशियॉलॉजी ऑफ नॉलेज' में स्नात्कोत्तर डिग्री (एम ए) किया हुआ है। इसके अतिरिक्त इन्होंने 'धार्मिक घटना-क्रिया-विज्ञान (दृश्यप्रपंचशास्त्र) और उसका इतिहास' में भी 'एम ए' किया हुआ है। इस समय ये कैलीफोर्निया स्टेट यूनीवर्सिटी में 'धार्मिक अध्ययन' के प्राध्यापक हैं और संप्रदायों सहित नए धार्मिक आंदोलनों के अध्ययन के विशेषज्ञ हैं। जन्म से रोमन कैथोलिक हैं। 1978 में राधास्वामी सत्संग ब्यास के बाबा सत्गुरु चरण सिंह से नामदान लिया। बाद में इनका हृदय परिवर्तन हुआ और इन्होंने सभी तो नहीं परंतु कुछ शिक्षाओं को त्याग दिया।  अपने एक इंटरव्यू में लेन ने कई धार्मिक आंदोलनों के समर्थकों से मिल रही हत्या की धमकियों की भी बात की है।

एक लेखक के तौर पर (अंग्रेज़ी में लिखी पुस्तकें)
-----------------------------------------------

* मेकिंग ऑफ अ स्पिरीचुअल मूवमेंट (1978)
* द राधास्वामी ट्रेडीशन (1992)
* द अननोइंग सेज:लाइफ एंड वर्क ऑफ बाबा फकीर चंद (1993)
* द मेकिंग ऑफ अ स्पिरीचुअल मूवमेंट: द अनटोल्ड स्टोरी ऑफ पॉल ट्विचटेल एंड एकंकार, डेल मार प्रैस 1993, ISBN 0-9611124-6-8
* एक्सपोज़िंग कल्ट्स (1994)
* DA: The Strange Case of Franklin Jones (1995)
* द एनचांटिड लैंड (1995)

इन्हें भी देखें
---------------

* राधास्वामी मत
* सुरत शब्द योग
* बाबा फकीर चंद

सन्दर्भ
-------

1. ↑   Archived 2011-06-16 at the Wayback Machine. Retrieved on 2009-09-19.
2. ↑  Yahoo! Group davidchristopherlane message[*मृत कड़ियाँ*].
3. ↑  ["एकंकार: अ फॉर्मर मेंबर रीविज़िट्स द मूवमेंट"]. डोडी बेल्लेमी, सैन डीगो रीडर, जून 22, 1995 ]

बाहरी कड़ियाँ
-------------

* न्यूरल सर्फर[*मृत कड़ियाँ*] लेन की ऑनलाइन डायरी
* .mtsac.edu/डीलेन/ न्यूरल सर्फर[*मृत कड़ियाँ*] 2008 संस्करण
* Document from CESNUR एमएसआईए के विरुद्ध लेन की लड़ाई का विवरण
* Legal document from CESNUR MSIA versus David C. Lane
* [*मृत कड़ियाँ*]
**डिएगो मरीया दे ला कॉन्सेप्सीओं जुआं नेपोमुसेनो एस्टानिसलाओ दे ला रिवेरा वाई बेरीएन्टोस अकोस्ता वाई रॉडरीगेज़** जिसे **डिएगो रिवेरा** नाम से पुकारते हैं,(स्पेनिश उच्चारण: [ˈdjeɣo riˈßeɾa]; 8 दिसम्बर, 1886 – 24 नवंबर, 1957) एक प्रमुख मैक्सिकन चित्रकार था। उसके बड़े भित्तिचित्रों ने मैक्सिकन कला में मैक्सिकन भित्ति आंदोलन स्थापित करने में मदद की।1922 और 1953 के बीच, रिवेरा ने औरों के इलावा मेक्सिको सिटी, Chapingo, Cuernavaca, सैन फ्रांसिस्को, डेट्रायट, और न्यूयॉर्क शहर में भित्ति चित्र चित्रित किये। 1931 में, न्यूयॉर्क शहर में आधुनिक कला के संग्रहालय में उसके चित्रों की एक पूर्वव्यापी प्रदर्शनी आयोजित की गई थी। रिवेरा की अपने एक साथी मैक्सिकन कलाकार फ्रीडा काहलो के साथ शादी की थी।

व्यक्तिगत जीवन
--------------

रिवेरा गुआनाग्वाटो, मेक्सिको में एक अच्छी तरह खाते पीते -परिवार में पैदा हुआ था। बह मरीया डेल पिलर Barrientos और डिएगो रिवेरा अकोस्टा का पुत्र था। डिएगो का एक जुड़वां भाई था जिस का नाम कार्लोस था। पैदा होने के दो साल के बाद उसकी मृत्यु हो गई थी। रिवेरा के लिए कहा जाता था कि वह कनवरसो वंश के थे (ईसाईपूर्वजों को यहूदी धर्म को छोड़ कर रोमन कैथोलिक अपनाने के लिए मजबूर किया गया था)। रिवेरा ने 1935 में लिखा था: "मेरी यहूदी पहचान मेरे जीवन में प्रमुख तत्व है। "रिवेरा ने तीन साल की उम्र में चित्र बनाना  शुरू किया था, अपने जुड़वां भाई की मौत एक वर्ष के बाद. दीवारों पर ड्राइंग करते वह पकड़ा गया था। उसके माता-पिता ने उस को दंडित करने की बजाय, दीवारों पर चाकबोर्ड और कैनवास स्थापितं करवा दिये थे। बालग होने बाद, 1911 में उसने  एंजेलीना बीलोफ़ से सादी की और उन्होंने एक बेटे, डिएगो (1916-1918) को जन्म दिया। मारिया मोरोबीएफ़-सतेबेलसका ने एक बेटी को 1918 या 1919 में जन्म दिया, जिसका नाम मैरिका था। तब रिवेरा की शादी एंजेलीना से थी। (*पुल पर घर : दस अशांत साल डिएगो रिवेरा के साथ* और एंजेलीना के संस्मरण *के अनुसार*)। जून 1922 में उसने अपनी दूसरी पत्नी, ग्वाडालूप मरीन से शादी की, जिनसे उसकी दो बेटियां थी: रूथ और ग्वाडालूप। वह अभी भी शादीशुदा था जब उसकी मुलाकात कला छात्र फ्रीडा काहलो से हूई। उन्हें 21 अगस्त, 1929 को शादी की, जब वह 42 का था और बो 22 साल की थी। उनके आपसी बेवफाई और उसका हिंसक गुस्सा के चलते 1939 में उनका तलाक हो गया। लेकिन 8 दिसंबर, 1940 को सैन फ्रांसिस्को में उन्होंने दोबारा शादी कर ली। काहलो की मौत के एक वर्ष के बाद 29 जुलाई, 1955 को रिवेरा ने एम्मा हर्टाडो से शादी की, जो 1946 से उसकी एजेंट थी।

फ्रीडा काहलो और डिएगो रिवेरा 1932 में, फोटो: कार्ल वान Vechten द्वारा

मेक्सिको में कैरियर
-------------------

मेक्सिको के इतिहास को रूपमान करता डिएगो रिवेरा का भित्ति चित्र  मेक्सिको सिटी के राष्ट्रीय पैलेस में 
अमेदिओ मोदिग्लिआनी, *डिएगो रिवेरा का पोर्ट्रेट*, 1914
नारसिंही देवी मंदिर उत्तराखंडउत्तराखंड अल्मोड़ा जिले के गोविंदपुर क्षेत्र, गल्ली बस्यूरा नामक गावं में स्थित है माँ नारसिंही देवी का ऐतिहासिक मंदिर। 
उत्तराखंड अल्मोड़ा जिले के गोविंदपुर क्षेत्र, गल्ली बस्यूरा नामक गावं में स्थित है माँ नारसिंही देवी का ऐतिहासिक मंदिर। अल्मोड़ा जिला मुख्यालय से लगभग २८-३० किलोमीटर दूर ,अल्मोड़ा -द्वाराहाट मोटरमार्ग के पास स्थित माँ नारसिंही देवी का यह मंदिर अपनी पहचान लिए तरस रहा है। कुमाऊँ के प्रसिद्ध इतिहासकार श्री बद्रीदत्त पांडेय जी ने अपनी प्रसिद्ध पुस्तक ,"कुमाऊँ का इतिहास "में इसके बारे में बताया है कि,अल्मोड़ा का यह प्रसिद्ध देवी मंदिर चंदवंशीय राजा देवीचंद ने बनवाया था। मंदिर की बनावट और शैली देख कर ही लगता कि यह मंदिर काफी प्राचीन एवं ऐतिहासिक है। यहाँ एक बड़ा मंदिर है और बहार प्रांगण में छोटे मंदिर बने हैं। एक प्राचीन ऐतिहासिक और उत्तराखंड में नारसिंही देवी का एकमात्र होने के बाद भी ,यह मंदिर उपेक्षा का शिकार है मतलब इस मंदिर को उतनी पहचान नहीं पायी ,जितनी इसके समकालीन मंदिरों को मिली है। हालाँकि स्थानीय लोग पूजा – पाठ कथा पुराण आदि इस मंदिर में समय समय पर आयोजित करते रहते हैं। और स्थानीय लोग माँ नारसिंही देवी के दर्शार्थ आते रहते हैं।

गोलुछीना की घाटी में गल्ली बस्यूरा की तलहटी में बसा , माता का यह मंदिर जिसके दोनों तरफ छोटी नदियां बहती हैं। ये परिस्थितियाँ यहाँ एक अतुलनीय रमणीक वातावरण का निर्माण करती हैं। 

संदर्भ -
ट्यूबरस स्तन का रोग जन्मजात असामान्यता का परिणाम हैं जो पुरुषों और महिलाओं दोनों में पाया जाता हैं। यह समस्या युवावस्था के दौरान स्तन विकास में कमी के कारण और जब स्तन सामान्य रूप से और पूरी तरह से विकसित करने में विफल हो जातें हैं तब वह ट्यूबरस स्तन कहलाते हैं। इस स्थिति से दुनिया में पांच प्रतिशत लोग प्रभावित हैं, जिनका इलाज सर्जरी द्वारा किया जाता हैं।

पृष्ठभूमि
---------

ट्यूबरस स्तन की विकृति पहली बार रीस और एस्टन द्वारा १९७६ में वर्णित की गई थी। इस रोग को सर्जिकल वर्गीकरण से पता लगाया जाता है, जिससे यह भी पता लगाया जाता हैं की स्तन के कौन से क्षेत्र प्रभावित हैं। वर्गीकरण के बाद स्तन को तीन ग्रेड में विभाजित किया जाता हैं और यह पता लगाया जाता हैं की स्तन के किस भाग में यह रोग उत्पन्न हुआ हैं:

* स्तन के इन्फेरोमीडीयल चतुर्भुज (ग्रेड I) भाग में
* दो निम्न क्वाड्रंट्स (ग्रेड II) में
* या पूरे स्तन को प्रभावित करना (ग्रेड III)

इस स्थिति को संकुचित स्तन, ट्यूबलर स्तन, स्नूपी स्तन हर्निएटेड एरोलर कॉम्प्लेक्स, शंकु स्तन, डोमिन निप्पल, निचले ध्रुव हाइपोप्लासिया और हाइपोप्लास्टिक स्तन के नाम से भी जाना जाता है। 

ट्यूबरस स्तन केवल छोटे या अविकसित स्तन नहीं होते हैं। स्तन की उपस्थिति पर इस स्थिति का प्रभाव हल्के से गंभीर रूप से हो सकता है, और इस स्थिति की अन्य विशिष्ट विशेषताओं में शामिल हैं: विस्तारित, प्फ्फी ऐरोला, स्तनों के बीच में असामान्य रूप से चौड़ा अंतर, न्यूनतम स्तन ऊतक, सामान्य स्तन फोल्ड से अधिक, और सीने की दीवार पर संकीर्ण आधार।

इलाज
----

ट्यूबरस स्तनों की उपस्थिति संभावित रूप से शल्य चिकित्सा प्रक्रियाओं के माध्यम से बदली जा सकती है, जिसमें ऊतक विस्तार विधि और स्तन प्रत्यारोपण भी शामिल हैं। ट्यूबरस स्तन जन्मजात रोग हैं, इसलिए इसका उपचार यूनाइटेड किंगडम में राष्ट्रीय स्वास्थ्य सेवा में ही संभव है।

सन्दर्भ
-------


1. ↑   Panchapakesan V, Brown MH (January 2009). "Management of tuberous breast "deformity" with anatomic cohesive silicone gel breast implants". Aesthetic Plast Surg. 33 (1): 49–53. doi:10.1007/s00266-008-9234-7. PMID 18752021.
2. ↑   "Breast Augmentation...on Tubular Breasts"
3. ↑   Gabka, Christian J; Heinz Bohmert. Plastic and Reconstructive Surgery of the Breast. p. 72. Retrieved 7 December 2013.
4. ↑  Dennis C. Hammond (3 December 2008). Atlas of Aesthetic Breast Surgery. Elsevier Health Sciences. pp. 187–. ISBN 978-1-4160-3184-0. Retrieved 2 May 2010.
5. ↑   Policy for Cosmetic Surgery Referrals
तीस मीटर टेलीस्कोप
**तीस मीटर टेलीस्कोप** [Thirty Meter Telescope(TMT)], माउना कीआ, हवाई मे स्थापित होने जा रहा दुनिया का सबसे बड़ा ऑप्टिकल  टेलीस्कोप है | हवाई के बोर्ड ऑफ नेचुरल रिसोर्स (बीएलएनाआर) ने इसके निर्माण की मंजुरी दी है | अगली पीढ़ी के इस टेलीस्कोप में तीस मीटर का दर्पण लगा होगा | इसी कारण इसका नाम तीस मीटर टेलीस्कोप यानी टीएमटी रखा गया है | यह स्पष्ट तस्वीरों को लेने के लिए  अल्ट्रावायलट इमेज को  मिड-इंफ्रारेड वेवलैंथ की मदद से खिंचेगा | इसके निर्माण में 54 अरब रुपए खर्च होने का अनुमान है | टीएमटी 13 अरब प्रकाश वर्ष दूर स्थित  आकाशीय पिंडो की तस्वीर ले सकने में सक्षम होगा | माना जाता है कि इससे कुछ अधिक दूरी पर ब्रह्मांड का दूसरा छोर है | टीएमटी मौजुदा ऑप्टिकल टेलीस्कोप की तुलना में नौ गुना बड़ा होगा और उससे तीन गुना अधिक स्पष्ट तस्वीरें ले सकेगा | यह परियोजना पांच देशों अमेरिका, कनाडा, जापान, चीन और भारत के शैक्षणिक संस्थानो और वैज्ञानिकों के बीच सहयोग का नतीजा है | टीएमटी 2021 तक अध्ययन करना शुरु कर देगा |

सन्दर्भ
-------

1. ↑  "Thirty Meter Telescope". मूल से 22 अगस्त 2013 को पुरालेखित. अभिगमन तिथि 19 अप्रैल 2013.
2. ↑  "Science". मूल से 17 अप्रैल 2013 को पुरालेखित. अभिगमन तिथि 19 अप्रैल 2013.
3. ↑  "Science". मूल से 17 अप्रैल 2013 को पुरालेखित. अभिगमन तिथि 19 अप्रैल 2013.
4. ↑  "The New York Times". मूल से 19 अप्रैल 2013 को पुरालेखित. अभिगमन तिथि 19 अप्रैल 2013.
5. ↑  "engadget". मूल से 17 अप्रैल 2013 को पुरालेखित. अभिगमन तिथि 19 अप्रैल 2013.
6. ↑  "global post". मूल से 18 अप्रैल 2013 को पुरालेखित. अभिगमन तिथि 19 अप्रैल 2013.
**तेमुआन लोग** ( तेमुआन : *उवांग/ईंग तेमुआन*, मलेशियाई : *ओरंग तेमुआन* ) एक प्रोटो-मलय जातीय समूह हैं जो प्रायद्वीपीय मलेशिया के पश्चिमी भागों में स्वदेशी हैं। वे सेलांगोर, पहांग, जोहोर, नेगेरी सेम्बिलन और मलक्का राज्यों में पाए जा सकते हैं। मलेशियाई सरकार के अनुसार तेमुअंस को ओरंग असली समूह के हिस्से के रूप में वर्गीकृत किया गया है। वे सबसे बड़े ( सेमाई लोगों और जाकुन लोगों की तुलना में जनसंख्या में केवल छोटे) और ओरंग असली जातीय समूहों में सबसे व्यापक हैं।

बाह्य रूप से, तेमुआन लोग; अन्य प्रोटो-मलेशियाई लोगों की तरह, वास्तव में स्वयं मलय से अप्रभेद्य हैं। उनके सीधे बाल और हल्की भूरी त्वचा होती है, लेकिन टेमुआन लोगों के बीच मजबूत व्यक्तिगत विविधताएँ पाई जाती हैं। इनकी औसत ऊंचाई लगभग 153 होती है पुरुषों के लिए सेमी और 142 महिलाओं के लिए सेमी.  सांस्कृतिक रूप से, मलय और प्रोटो-मलय भी निकट से संबंधित हैं।

  

वे टेमुआन बोलते हैं, एक ऑस्ट्रोनेशियाई भाषा जो मलय से निकटता से संबंधित है।

1. ↑  Alberto G. Gomes (September 1982). "Ecological Adaptation and Population Change: Semang Foragers and Temuan Horticulturists in West Malaysia" (PDF). East-West Environment and Policy Institute, Honolulu, Hawaii. अभिगमन तिथि 2020-01-05.
**दक्षिण कोरिया राष्ट्रीय क्रिकेट टीम** वह टीम है जो अंतर्राष्ट्रीय क्रिकेट में कोरिया गणराज्य (जिसे दक्षिण कोरिया भी कहा जाता है) का प्रतिनिधित्व करती है। यह कोरिया क्रिकेट एसोसिएशन द्वारा शासित है, जो 2001 में अंतर्राष्ट्रीय क्रिकेट परिषद (आईसीसी) का एक संबद्ध सदस्य और जून 2017 में एक सहयोगी सदस्य बन गया। उनकी अब तक की पहली अंतरराष्ट्रीय उपस्थिति 2002 में पर्थ में आईसीसी ईस्ट एशिया/पैसिफिक 8s टूर्नामेंट में थी, जहाँ वे एक टूर्नामेंट में चौथे स्थान पर आए थे जिसमें जापान, इंडोनेशिया और एक ऑस्ट्रेलियाई आदिवासी टीम भी शामिल थी। उन्होंने 2011 के पूर्वी एशिया प्रशांत टूर्नामेंट में भी भाग लिया।

2013 में अरिरंग टीवी ने 2014 एशियाई खेलों के निकट कोरियाई राष्ट्रीय क्रिकेट टीम पर अपने कार्यक्रम अरिरंग प्राइम में गोल्ड के लिए एक वृत्तचित्र का प्रसारण किया। वृत्तचित्र ने सरकारी एजेंसियों के किसी भी समर्थन के बिना एक राष्ट्रीय क्रिकेट टीम को एक साथ रखने के लिए उनके संघर्ष पर प्रकाश डाला, समोआ में 2011 आईसीसी ईएपी ट्रॉफी डिवीजन 2 के लिए उनकी यात्रा ने अपनी अंतरराष्ट्रीय शुरुआत की और अपना पहला मैच जीत लिया, दो साल बाद राष्ट्रीय टीम का पुनर्निर्माण किया। युवा टीमों के खिलाफ खेलने और भारतीय कोचों से प्रशिक्षण सहित एशियाई खेलों और उनकी तैयारी के हिस्से के रूप में चंडीगढ़, पंजाब, भारत का दौरा। अपने प्रवास के दौरान उन्होंने मोहाली स्टेडियम में एक आईपीएल मैच भी देखा और एडम गिलक्रिस्ट जैसे कुछ खिलाड़ियों से मिले।

सन्दर्भ
-------

1. 1 2  "Ireland and Afghanistan ICC newest full members amid wide-ranging governance reform". *International Cricket Council*. 22 June 2017. अभिगमन तिथि 1 September 2018.
2. ↑  "ICC Rankings". *icc-cricket.com*.
3. ↑  "Arirang Prime Ep214 Bowling for Gold". *Arirang TV*. 23 September 2013. अभिगमन तिथि 13 July 2019.
**नासिरा शर्मा** (जन्म : १९४८ ) हिन्दी की प्रमुख लेखिका हैं। सृजनात्मक लेखन के साथ ही स्वतन्त्र पत्रकारिता में भी उन्होंने उल्लेखनीय कार्य किया है। वह ईरानी समाज और राजनीति के अतिरिक्त साहित्य कला व सांस्कृतिक विषयों की विशेषज्ञ हैं। वर्ष २०१६ का साहित्य अकादमी पुरस्कार उनके उपन्यास **पारिजात** के लिए प्रदान किया गया।
वर्ष 2019 का व्यास सम्मान इनके उपन्यास **कागज की नाव** के लिए दिया गया।

जीवन परिचय
----------

नासिरा शर्मा का जन्म १९४८ में इलाहाबाद शहर में हुआ। उन्होंने फारसी भाषा और साहित्य में एम. ए. किया। हिन्दी उर्दू, अंग्रेज़ी , फारसी एवं पश्तो भाषाओं पर उनकी गहरी पकड़ है। वह ईरानी समाज और राजनीति के अतिरिक्त साहित्य कला व संस्कृति विषयों की विशेषज्ञ हैं। इरा़क, अ़फ़गानिस्तान, सीरिया, पाकिस्तान व भारत के राजनीतिज्ञों तथा प्रसिद्ध बुद्धिजीवियों के साथ उन्होंने साक्षात्कार किये, जो बहुचर्चित हुए। इनके साक्षात्कार से समाज के विषय में अच्छी जानकारी प्राप्त होती है l युद्धबन्दियों पर जर्मन और फ्रेंच दूरदर्शन के लिए बनी फिल्म में महत्त्वपूर्ण योगदान।

प्रकाशित कृतियाँ
----------------

अब तक दस उपन्यास, छह कहानी संकलन, तीन लेख-संकलन, सात पुस्तकों के फ़ारसी से अनुवाद, 'सारिका', 'पुनश्च' का ईरानी क्रांति विशेषांक, 'वर्तमान साहित्य' के महिला लेखन अंक तथा 'क्षितिजपार' के नाम से राजस्थानी लेखकों की कहानियों का सम्पादन। 'जहाँ फव्वारे लहू रोते हैं' के नाम से रिपोर्ताजों का एक संग्रह प्रकाशित। इनकी कहानियों पर अब तक 'वापसी', 'सरज़मीन' और 'शाल्मली' के नाम से तीन टीवी सीरियल और 'माँ', 'तडप', 'आया बसंत सखि','काली मोहिनी', 'सेमल का दरख्त' तथा 'बावली' नामक दूरदर्शन के लिए छह फ़िल्मों का निर्माण।

### उपन्यास

सात नदियाँ एक समन्दर- १९८४ 

शाल्मली- १९८७ 

ठीकरे की मँगनी - १९८९ 

जि़न्दा मुहावरे - १९९३

अक्षय वट - २००३ 

कुइयाँजान - २००५

ज़ीरो रोड - २००८

पारिजात - २०११ 

अजनबी जज़ीरा - २०१२

कागज़ की नाव - २०१४

अल्फ़ा- बीटा- गामा

पुरस्कार-सम्मान
---------------

* २००८ में अपने उपन्यास कुइयाँजान के लिए यू॰के॰ कथा सम्मान से सम्मानित।
* सन् 2014 में "डॉ राही मासूम रजा साहित्य सम्मान "से अलंकृत किया गया ।
* नासिरा शर्मा को वर्ष २०१६ का साहित्य अकादमी पुरस्कार उनके उपन्यास **पारिजात** के लिए प्रदान किया गया।
* नासिरा शर्मा को वर्ष 2019 का व्यास सम्मान उनके उपन्यास **कागज की नाव** पर प्रदान किया गया।

| * दे
* वा
* सं
यू के कथा सम्मान प्राप्त साहित्यकार तथा साहित्य |
| --- |
| साहित्यकार | गीतांजलिश्री • धीरेन्द्र अस्थाना • अखिलेश • देवेन्द्र • मनोज रूपड़ा • चित्रा मुद्गल • संजीव • ज्ञान चतुर्वेदी • एस आर हरनोट • विभूति नारायण राय • प्रमोद कुमार तिवारी • असगर वजाहत • महुआ माझी • नासिरा शर्मा • भगवानदास मोरवाल • पंकज सुबीर • सुंदर चन्द ठाकुर |
| कृतियाँ | अनुगूँज • उस रात की गंध • शापग्रस्त • शहर कोतवाल की कविता • दफ़न और अन्य कहानियाँ • आवां • जंगल जहाँ शुरू होता है • बारामासी • दारोश तथा अन्य कहानियाँ • तबादला • डर हमारी जेबों में • कैसी आगी लगाई • मैं बोरिशाइल्ला  • कुइयाँजान • रेत • महुआ घटवारिन तथा अन्य कहानियाँ • पत्थर पर दूब |

सन्दर्भ
-------

* हिन्दी गद्यकार



1. ↑  "संग्रहीत प्रति" (PDF). मूल (PDF) से 27 दिसंबर 2016 को पुरालेखित. अभिगमन तिथि 26 दिसंबर 2016.
स्टिफ्टकिर्क (Stiftskirche) घंटाघर से टूबिङन का दृष्य
**टूबिङन**, जर्मनी के केन्द्रीय बदेन-वुर्टेम्बर्ग (Baden-Württemberg) प्रान्त का एक नगर है। यह 'विश्वविद्यालयों के गाँव' के रूप में ख्यात है। यह शहरिस प्रान्त की राजधानी श्टुटगार्ट से ४५ किमी दक्षिण-पश्चिम में स्थित है। 84 हज़ार की आबादी वाले टूबिङन में हर चौथा आदमी छात्र है। इस तरह ये शहर जर्मनी में छात्रों के सबसे सघन घनत्व वाला शहर है। पढ़ने लिखने वालों का मक्का है ये शहर. यहां का माहौल ही कुछ ऐसा है। 

हाइडलबर्ग और फ्राईबुर्ग के साथ टूबिङन दक्षिणी जर्मनी की तीन सबसे प्रसिद्ध यूनिवर्सिटियों में से एक है। 1477 में काउंट एबरहार्ड द बियेर्डड ने इसकी स्थापना की थी। "टूबिङन के पास यूनिवर्सिटी नहीं है, वो एक यूनिवर्सिटी है।" ये कहावत इस शहर का अतीत ही नहीं उसका आज भी उद्घाटित करती है। यूनिवर्सिटी का एक मोटो था- अटेम्पटो- मेरा है जोखिम. ये मोटो संस्थान की कामयाबी को शक की निगार से देखने वालों के लिए एक करारा जवाब था। आज भी ये मोटो जारी है। और संस्थान की असंदिग्ध कामयाबी जारी है।

बाहरी कड़ियाँ
-------------

* 4601748,00.html ट्युबिन्गनः विश्वविद्यालयों का गांव[*मृत कड़ियाँ*]
* City's official website (German में)
* City's official website (अंग्रेज़ी में)
* Eberhard Karls University (German में) (अंग्रेज़ी में)
* Tourism information (German में)
* Tübingen page of German National Tourist Board (अंग्रेज़ी में)
* Tübingen Insider Tipps (German में)
* Tuebingen, city of culture (अंग्रेज़ी में)
* TÜzilla Tübingen Open Directory Project entry page (German में)
* War and Holocaust memorials in and around Tübingen at the *Sites of Memory* webpage
* City Memorial Projects (Jewish and post-war history) website (German में)
* Tourism Information for Tübingen and the river Neckar (German में)
* Tübingen Stocherkahn Manufacturers (German में)
* Student union of Tübingen - *registered society* - housing for students (German में)
सुरेश अडवाणी का जन्म 1ऑगस्ट 1947 को कराची में हुआ था। यह बहुत ही आश्चर्य की बात है,उस समय भारत और पाकिस्तान का विभाजन हो चूका था। इस कारण सुरेश अडवाणी का परिवार मुंबई के घाटकोपर में बस गया था। सुरेश अडवाणी को 8 साल की उम्र में पोलियो हो गया था।उन्होने स्कूल की पढ़ाई सिंधी मिडियम स्कूल से की थी,और सोमैया कॉलेज से अपना ग्रेजुएशन किया था। ग्रेजुएशन करने बाद सुरेश अडवाणी ने एम.बी.बी.एस (M.B.B.S) ग्रैंड मेडिकल कॉलेज से किया था। सुरेश अडवाणी बचपन से ही पोलियो के शिकार के थे,और वो नहीं चाहते है कोई और उनकी तरह हो इसलिए भारत में पोलियो के उपचार के लिए बहुत से शोध किये। वो भारत में पोलियो के उपचार लाना चाहते है।मास्टर डिग्री लेने के बाद डॉक्टर सुरेश अडवाणी ने कुछ दवाये उपलब्ध करवाये। सुरेश अडवाणी का मानना पोलियो उनकी कमजोरी नहीं बल्कि ताकत है और ताकत के सहारे हर छेत्र में सफलता प्राप्त कर रहे है। सुरेश अडवाणी ने भारत में बोन मार्रो ट्रांसप्लांटेशन की शुरुवात की और देश के पहले ऑन्कोलॉजिस्ट oncologist है।डॉक्टर सुरेश अडवाणी (जसलोक हॉस्पिटल) में कैंसर विभाग के निर्देशक व कैंसर विभाग के चेयरमैन हैं। वह रहेजा हॉस्पिटल में कैंसर पीड़ितों का इलाज करते है, और उसके साथ टाटा मेमोरियल हॉस्पिटल के कैंसर मरीजों का भी इलाज करते है। मेडिकल ऑन्कोलॉजी medical oncology मुंबई यूनिवर्सिटी(mumbai university)पीएचडी गाइड बायोलॉजी biology में मुख्य भूमिका है।
डॉक्टर सुरेश अडवाणी के मुख्य रूप से बोन मार्रो ट्रांसप्लांटेशन, हेमाटोलॉजी लेबोरटरी, फ्लो कीटोमेर, साइटोजेनेटिक, मॉलिक्यूलर लेबोरटरी, दे केयर कीमोथेरेपी यूनिट कॉउन्सिलिंग समूह है। यह मुख्यअन्वेषक (cheif investigator) रहे चुके है ल्य्म्फोब्लास्टिक लेकिमिया प्रोजेक्ट के जिसे विज्ञान और प्रौद्योगिकी विभाग द्वारा समर्थित राष्ट्रीय कैंसर संस्थान वॉशिंगटन और क्रोनो लिम्फेटिक ल्यूकेमिया परियोजना द्वारा समर्थित है। हालही डॉक्टर सुरेश अडवाणी ने इंडियन मेडिकल और पीडियाट्रिक ऑन्कोलॉजी एसोसिएशन के साथ मिलकर डीएम मेडिकल ऑन्कोलॉजी कोर्स के लिए शिक्षण नियमावली के साथ पाठ्यक्रम लिखने की परियोजना सुरु की है। Thankyou

डॉ सुरेश आडवाणी के सम्मानित पुरस्कार
------------------------------------

राष्टीय और अंतरराष्ट्रीय पुरस्कार मेडिकल और अकैडमी रिसर्च 654 पुब्लिकेशन्स के लिए मिला।

* 2002 में पद्मश्री पुरस्कार।
* 2012 में पद्म भूषण पुरस्कार।
* 2005 में लाइफ टाइम अचीवमेंट अवार्ड हार्वर्ड मेडिकल इंटरनेशनल में मिला।
* 2004 में फिसिशन्स टीचर पुरस्कार मिला।
* 2002 में धन्वंतरि पुरस्कार मिला।
* 2000 में सहयोग फउंडेशन पुरस्कार।
* 1990 में इंडियन कौंसिल मेडिकल रिसर्च पुरस्कार।
* 1985 में इंडियन सोसाइटी ऑफ़ हेमाटोलोग्य एंड ब्लड ट्रांसफूसिओं पुरस्कार।
* 1983 में एसोसिएशन ऑफ़ फिसिशन्स ऑफ़ इंडिया पुरस्कार।
Map of सीलैंड का राज्य एवं यूनाइटेड किंगडम, 3 NM एवं 12 NM के साथ दर्शित.
**क्षेत्रीय जल**, या **क्षेत्रीय सागर**, जैसा कि 1982 सागर पर विधान हेतु संयुक्त राष्ट्र सम्मेलन में तय हुआ था,, सागर रेखा/तट से लगी एक तटीय जल की पट्टी (प्रायः औसत न्यून-जल चिन्ह) जो कि अधिकतम बारह नॉटिकल मील तक होती है। क्षेत्रीय जल को राज्य का सार्वभौम क्षेत्र माना जाता है, यद्यपि विदेशी जहाज (सामरिक एवं नागरिक) जा सकते हैं उससे। राज्य की सार्वभौमिकता उस क्षेत्र के ऊपर के हवाई क्षेत्र, एवं सागर तलहटी तक भी जाती है।

*क्षेत्रीय जल* यदा-कदा अनौपचारिक तौर पर, उस जल के उस क्षेत्र को भी कहते हैं, जिसके ऊपर राज्य का न्यायिक अधिकार हो, साथ ही आंतरिक जल क्षेत्र, निकटवर्ती क्षेत्र, विशिष्ट आर्थिक क्षेत्र तथा सम्भवतः कॉण्टीनेण्टल शैल्फ भी।

|  |  |
| --- | --- |
| प्राधिकरण नियंत्रण | 
* वर्ल्डकैट
* एल॰सी॰सी॰एन॰: sh85134107
* जी॰एन॰डी॰: 4073860-7
* एन॰डी॰एल॰: 00569839
* एन॰के॰सी॰: ph1024518

 |

1. ↑  "UN Convention on the Law or the Sea: Territorial Sea and Contiguous Zone". मूल से 16 मार्च 2008 को पुरालेखित. अभिगमन तिथि 14 फ़रवरी 2008.
**द लिटिल थिंग्स** *जॉन ली हैंकॉक* द्वारा लिखित और निर्देशित और *हैनकॉक* और *मार्क जॉनसन* द्वारा निर्मित और निर्देशित एक 2021 अमेरिकी नव-नोयर अपराध थ्रिलर फिल्म है। फिल्म दो पुलिस अधिकारियों (*डेनजेल वाशिंगटन* और *रामी मालेक*) का अनुसरण करती है जो लॉस एंजिल्स में एक सीरियल किलर को पकड़ने की कोशिश करते हैं, जब उन्हें एक अजीब आदमी (*जेरेड लेटो*) मिलता है जो उनका शीर्ष संदिग्ध बन जाता है।

**द लिटिल थिंग्स** को 29 जनवरी, 2021 को वार्नर ब्रदर्स पिक्चर्स द्वारा संयुक्त राज्य अमेरिका में रिलीज़ की गयी थी, साथ ही साथ एचबीओ (HBO) मैक्स स्ट्रीमिंग सेवा पर एक महीने तक एक साथ रिलीज़ की गई। फिल्म को मिश्रित समीक्षा मिली।

कहानी
-----

अक्टूबर 1990 में लॉस एंजिल्स में, केर्न काउंटी के डिप्टी शेरिफ 'जो "डेके" डेकोन' को हाल ही में हुई हत्या से संबंधित फोरेंसिक सबूत इकट्ठा करने के लिए एलए शेरिफ विभाग के लिए बुलाया गया है। Deacon, जो अब अपने वरिष्ठों द्वारा सेवानिवृत्त होने के दबाव में एक पूर्व जासूस है, ने हाल ही में नियुक्त प्रमुख जासूस जिमी बैक्सटर के साथ L.A. Deacon में एक नई हत्या के दृश्य के लिए एम.ओ. के बीच समानता का नोटिस दिया। एक पुराने सीरियल मर्डर केस के साथ हत्या करने के बाद वह एक जासूस के रूप में अपने दिनों के दौरान हल करने में असमर्थ था।

बाहरी कड़ियाँ
-------------

* *द लिटिल थिंग्स (2021 फिल्म)*  इंटरनेट मूवी डेटाबेस पर
**डॉयचे वेले** (संक्षिप्तकरण: डीडब्ल्यू या डी॰डब्ल्यू॰) जर्मन अन्तराष्ट्रीय प्रसारणकर्ता है। इसका उद्देश्य विदेशी मीडिया बाजारों में जगह बनाना है। यह अपनी डीडब्ल्यू रेडियो सेवा द्वारा लघु तरंग, अंतरजाल और उपग्रह रेडियो पर 30 भाषाओं में प्रसारण करता है। जर्मन भाषा के वाक्यांश "डॉयचे वेले" का अर्थ जर्मन तरंग होता है व इसकी सेवाएँ वैसी ही हैं जैसी अन्य अन्तराष्ट्रीय प्रसारणकर्ताओं बीबीसी वर्ल्ड सर्विस, फ़्रांस 24, वॉयस ऑफ़ अमेरिका, रेडियो कैनेडा इंटरनेशनल, रेडियो फ्री यूरोप और रेडियो फ़्रांस इंटरनेशनल आदि की हैं।

1953 से डॉयचे वेले नियमित रूप से प्रसारण कर रहा है। 2003 तक इसका मुख्यालय कोलोन शहर में था तथा इसके बाद इसे बॉन शहर के पूर्व सरकारी कार्यालय क्षेत्र शिरमान-बाओ में स्थानांतरित कर दिया गया। टेलिविज़न प्रसारण राजधानी बर्लिन से उत्पादित किए जाते हैं। डॉयचे वेले का जालपृष्ठ बर्लिन और बॉन दोनों शहरों से संचालित किया जाता है। 6 फ़रवरी 2012 ने अपने ब्रांड में कई महत्वपूर्ण बदलाव किए।

सन्दर्भ
-------

1. ↑  गुर्तज़, बिर्गिट (5 फ़रवरी 2012). "DW introduces new website and TV program" (अंग्रेज़ी में). डॉयचे वेले. मूल से 28 सितंबर 2013 को पुरालेखित. अभिगमन तिथि 24 सितम्बर 2013.

बाहरी कड़ियाँ
-------------

* आधिकारिक जालपृष्ठ
* डीडब्ल्यू हिन्दी
| विश्व में हिन्दी |
| --- |
|  |
| अफ़्रीका
* मॉरिशस
 |
| एशिया
* बांग्लादेश
* भारत
* तुर्की
* दक्षिण कोरिया
* पाकिस्तान
* चीन
* जापान
 |
| यूरोप
* ब्रिटेन
* डेनमार्क
* जर्मनी
* चेक गणराज्य
* रूस
* स्विट्ज़रलैण्ड
* स्वीडेन
* फ़्रान्स
* नार्वे
* पोलैंड
 |
| महाअमेरिका
* संयुक्त राज्य अमेरिका
* सूरिनाम
* कनाडा
* गयाना
 |
| ओशिआनिया
* ऑस्ट्रेलिया
* फ़िजी
 |
|  हिन्दी भाषा प्रवेशद्वार |
| * दे
* वा
* सं
 |

**दक्षिण कोरिया में हिन्दी** एक लोकप्रिय भाषा है। यहाँ के लोग इस भाषा को सीखने में काफ़ी रुचि रखते हैं। हिन्दी को सीखने के लिए कई दक्षिण कोरियाई नागरिक भारत आते हैं और दिल्ली विश्वविद्यालय और जवाहरलाल नेहरू विश्वविद्यालय में लम्बे और अल्प अवधि के कोर्स पढ़ते हैं।

देश में भाषा की शिक्षा की सुविधा
--------------------------------

देश की राजधानी सियोल में स्थित *हानकूक युनिवर्सिटी ऑफ़ फ़ारेन स्टडीज़* में एक हिन्दी विभाग है जहाँ कई प्रोफ़ेसर भारत से आकर हिन्दी पढ़ाते हैं। इसके अतिरिक्त बुसान में *पुसान युनिवर्सिटी ऑफ़ फ़ारेन स्टडीज़* मौजूद है जहाँ एक हिन्दी विभाग मौजूद है। 

पुसान युनिवर्सिटी ऑफ़ फ़ारेन स्टडीज़ में दिसम्बर 2020 से एक विद्यार्थी और शिक्षक समूह हिन्दी भाषा के विभाग को बचाए रखने के लिए आन्दोलन कर रहा है। देश में कोरोना वायरस की रुकावटों को देखते हुए आन्दोलन के लिए सामाजिक मीडिया का सहारा लिया जा रहा है। आन्दोलन का मुख्य कारण यह है कि पुसान युनिवर्सिटी में एक प्रस्ताव पर विचार किया जा रहा है कि हिन्दी की शिक्षा को समाप्त किया जाए क्योंकि विश्वविद्यालय के अनुसार भारत में कार्य, शिक्षा और यात्रा पर निकलने वालों के लिए हिन्दी जानना आवश्यक नहीं है और केवल अंग्रेज़ी जानना ही काफ़ी है।

हिन्दी को बचाने के लिए पुसान युनिवर्सिटी के विद्यार्थियों ने भारत के प्रधानमंत्री नरेन्द्र मोदी से सामाजिक मीडिया पर विशेष रूप से अपील की है। उनके अनुसार हिन्दी की शिक्षा दोनों देशों के बीच दोस्ती के पुल का काम करती है।

भारत सरकार के माध्यम से सुविधाएँ
--------------------------------

हिन्दी के अध्ययन के लिए कोरिया गणराज्य को भारत सरकार के माध्यम से कई छात्रवृत्ति योजनाएँ मौजूद हैं। आगरा स्थित केन्द्रीय हिन्दी संस्थान में एक ऑडियो-विजुअल कार्यक्रम मौजूद है। इसकी अवधि अगस्त से जून तक है।

सन्दर्भ
-------

1. 1 2 3  
Learning Hindi
2. ↑  In South Korea, university students are fighting to save one of country’s oldest Hindi language programmes
3. ↑  'Save Hindi': South Korean students appeal to PM Modi
ताम्बा अपनी तन्यता के कारण, बिना टूटे, तारों में खींचा जा सकता है
बेलनाकार छड़ के सिरों को विपरीत दिशा में खींचकर तानने पर:  
(क) भंगुर पदार्थ का भंजन (टूटना)  
(ख) तन्य पदार्थ का भंजन  
 (ग) पूर्णतः तन्य पदार्थ का भंजन
पदार्थ विज्ञान में **तन्यता** (ductility) किसी ठोस पदार्थ की तनाव डालने पर खिचकर आकार बदल लेने की क्षमता को बोलते हैं। तन्य पदार्थ (ductile materials) आसानी से खींचकर तार के रूप में बनाए जा सकते हैं, जबकि अतन्य (non-ductile) पदार्थ तनाव डालने पर असानी से नहीं खिंचते और अक्सर टूट जाते हैं। सोना और ताम्बा दोनों तन्य पदार्थों के उदाहरण हैं। इसी तरह **आघातवर्धनीयता** (Malleability) किसी पदार्थ की दबाव या आघात पड़ने पर बिना टूटे आकार बदल लेने की क्षमता को कहते हैं। मसलन चाँदी को पीटकर उसका मिठाई व पान पर चढ़ाने वाला वर्क इसलिए बनाया जा सकता है क्योंकि वह तत्व आघातवर्धनीय (malleable) है।

तन्यता और आघातवर्धनीयता
-----------------------

यह आवश्यक नहीं है कि जो पदार्थ तन्य हो वह आघातवर्धनीय होगा, या जो पदार्थ आघातवर्धनीय है वह तन्य होगा। मसलन सोना आघातवर्धनीय भी है और तन्य भी - इसे पीटकर इसका पन्ना भी पनाया जा सकता है और खींचकर इसकी तार भी। लेकिन, इसके विपरीत, सीसा आघातवर्धनीय है और इसे पीटकर मूर्तियों में आकार दिया जा सकता है। लेकिन सीसा तन्य नहीं है - इसकी खींचकर तार बनाई जाए तो यह आसानी से टूट जाता है।

इन्हें भी देखें
---------------

* तनाव (भौतिकी)
* भंगुरता
* विरुप्यण (यांत्रिकी)

सन्दर्भ
-------

1. ↑  G. Dieter, Mechanical Metallurgy, McGraw-Hill, 1986, ISBN 978-0-07-016893-0
2. ↑  Materials handbook, Mc Graw-Hill handbooks, by John Vaccaro, fifteenth edition, 2002
3. ↑  Rich, Jack C. (1988). The Materials and Methods of Sculpture. Courier Dover Publications. p. 129. ISBN 0-486-25742-8.
गणित में **ध्रुवीय निर्देशांक पद्धति** (polar coordinate system) द्विविमीय-निर्देशांक पद्धति है जिसमें किसी बिन्दु के निर्देशांक उस बिन्दु की किसी सन्दर्भ बिन्दु से दूरी एवं सन्दर्भ दिशा से बनने वाले कोण द्वारा दी जाती है।

ध्रुवीय एवं कार्तीय निरेशांकों में परस्पर परिवर्तन
--------------------------------------------------

A diagram illustrating the relationship between polar and Cartesian coordinates.
A curve on the Cartesian plane can be mapped into polar coordinates. In this animation, {\displaystyle y=\sin(6x)+2} is mapped onto {\displaystyle r=\sin(6\varphi )+2}. Click on image for details.
The polar coordinates *r* and *ϕ* can be converted to the Cartesian coordinates *x* and *y* by using the trigonometric functions sine and cosine:

{\displaystyle x=r\cos \varphi \,}
{\displaystyle y=r\sin \varphi \,}
The Cartesian coordinates *x* and *y* can be converted to polar coordinates *r* and *ϕ* with *r* ≥ 0 and *ϕ* in the interval (−π, π] by:

{\displaystyle r={\sqrt {x^{2}+y^{2}}}\quad } (as in the Pythagorean theorem or the Euclidean norm), and
{\displaystyle \varphi =\operatorname {atan2} (y,x)\quad },
where atan2 is a common variation on the arctangent function defined as

{\displaystyle \operatorname {atan2} (y,x)={\begin{cases}\arctan({\frac {y}{x}})&{\mbox{if }}x>0\\\arctan({\frac {y}{x}})+\pi &{\mbox{if }}x<0{\mbox{ and }}y\geq 0\\\arctan({\frac {y}{x}})-\pi &{\mbox{if }}x<0{\mbox{ and }}y<0\\{\frac {\pi }{2}}&{\mbox{if }}x=0{\mbox{ and }}y>0\\-{\frac {\pi }{2}}&{\mbox{if }}x=0{\mbox{ and }}y<0\\{\text{undefined}}&{\mbox{if }}x=0{\mbox{ and }}y=0\end{cases}}}
The value of *ϕ* above is the principal value of the complex number function arg applied to *x*+*iy*. An angle in the range [0, 2π) may be obtained by adding 2π to the value in case it is negative.

सन्दर्भ
-------

1. ↑  Torrence, Bruce Follett; Eve Torrence (1999). *The Student's Introduction to Mathematica*. Cambridge University Press. आई॰ऍस॰बी॰ऍन॰ 0-521-59461-8.

इन्हें भी देखें
---------------

* कार्तीय निर्देशांक पद्धति
* गोलीय निर्देशांक पद्धति
**त्रिलोचन** प्राचीन भारतीय दार्शनिक थे। वे वाचस्पति मिश्र के गुरु थे।

त्रिलोचन न्याय दर्शन विशेषिक सम्प्रदाय के उच्चकोटि के व्याख्यता रहे होंगे। उनका समय ८०० ई० का रहा होगा। 

त्रिलोचन का उल्लेख कई दार्शनिक ग्रन्थों में मिलता है परन्तु उनकी कोई कृति उपलब्ध नही है। तार्किक रक्षा में दो स्थलों पर त्रिलोचन का उल्लेख किया गया है। रत्नकीर्ति ने अपोहसिद्धि तथा क्षणभंग सिद्धि में त्रिलोचन की आलोचना की है। बौद्धाचार्य मोक्षाकार ने त्रिलोचन का दो स्थलो पर उल्लेख किया है। डा० गोपीनाथ कविराज ने ठीक ही कहा है कि उदयन हमें बतलाते है की उद्योतकर के ग्रन्थों का पुनरुद्धार का कार्य में वाचस्पति मिश्र ने अपने विद्यागुरु त्रिलोचन के आभारी है। वाचस्पति मिश्र के इस उक्ति की ब्यख्या करते हुए उदयनाचार्य लिखते हैं-

*त्रिलोचनोगुरुः सकाशाद उपदेशरषायनम् असादितम् अमुषां पुनर्नविभावाय दीयते ॥*
(अर्थ : त्रिलोचन गुरु से साक्षात् उपदेशरूपी रसायन वाचस्पति मिश्र ने प्राप्त किया। वह रसायन इन उद्योतकर की बूढ़ी गायों को फिर से तारुण्य प्राप्त कराने के लिए दिया गया।)
इससे ये स्पष्ट होता है की त्रिलोचन ही वाचस्पति मिश्र के गुरु थे। वचस्पति के अद्भुत प्रतिभा का विकास में उनका पर्याप्त योगदान रहा होगा।
विचार, वचन और कर्म की एकता और पवित्रता 
**त्रिकारणशुद्धि**, संस्कृत भाषा का एक शब्द है, जो (1) विचार (2) शब्द और (3) कर्म - तीनों के बीच की एकता (और उस एकता की पवित्रता) को दर्शाता है। इसे विचार, भाषण, और कर्म की शुद्धता और सद्भाव के रूप में भी समझा जाता है। अंग्रेज़ी की कहावत 'Talk your Thought, Walk your Talk' के पीछे का गूढ़ अर्थ भी इससे मिलता-जुलता है। 

त्रिकारणशुद्धि का नेतृत्व-कुशलता से संबंध शोध का विषय रहा है। भारतीय आध्यात्म में भी इस संबंध की व्याख्या की गई है। यह व्याख्या महान लोगों (*महात्माओँ*) के संदर्भ में कुछ इस रूप में की गई है- 

"मनस्सेकम्, वाचस्सेकम, 'कर्मण्येकम् महात्मानम्"।

इन्हें भी देखें
---------------

* प्रबंधन में भारतीय लोकाचार
* मनसा, वचन, कर्मणा
* पारसी धर्म

संदर्भ
------

1. ↑  Rousseau, Barbara (2013). *Your Conscious Classroom: The Power of Self-Reflection*. Bloomington, IN: Balboa Press. पृ॰ 62.
2. ↑  Sankar R N, Ajith (2012). "Ascertaining Linkages between Trikaranasuddhi and 'Tapping Spirituality as the Context of Leadership'". SSRN 2212138. Cite journal requires `|journal=` (मदद)
3. ↑  Sankar R N, Ajith (2013-02-18). "Building a Case for Linking Trikarana Suddhi with the Emerging Theme of Spirituality at Work and as a Context for Leadership". SSRN 2220587. Cite journal requires `|journal=` (मदद)
| त्रिकोणमिति |
| --- |
| इतिहास उपयोग फलनसामान्यकृत  प्रतिलोम फलन आगे पढ़ना |
| 
Reference |
| सर्वसमिका सटीक स्थिरांक त्रिकोणमितीय तालिका |
| 
नियम और प्रमेय |
| ज्या नियम कोज्या नियम स्पर्शज्या नियम व्युस्पर्शज्या नियम पायथोगोरस प्रमेय |
| कलन |
| त्रिकोणमितीय प्रतिस्थापन Integrals of functions Derivatives of functions Integrals of inverse functions |
| * दे
* वा
* सं
 |

**त्रिकोणमिति** के अनेक उपयोग होते हैं। पाठ्यपुस्तकों में भूमि सर्वेक्षण, जहाजरानी (), भवन आदि का ही प्राय: उल्लेख किया गया होता है। इसके अलावा यह गणित, विज्ञान एवं प्रौद्योगिकी आदि शैक्षिक क्षेत्रों में भी प्रयुक्त होता है।

वे विषय (क्षेत्र) जिनमें त्रिकोणमिति का उपयोग होता है
-----------------------------------------------------

ध्वनिकी (acoustics), वास्तुशिल्प (architecture), खगोलशास्त्र (astronomy), समुद्रों में जलयानन(navigation), वायुयान में, अंतरिक्ष में, जीव विज्ञान, कार्टोग्राफी (cartography), रसायन विज्ञान, सिविल इंजीनियरिंग, कम्प्यूटर ग्राफिकी, भूभौतिकी (geophysics), क्रिस्टलिकी (crystallography), अर्थशास्त्र, विद्युत प्रौद्योगिकी, एलेक्ट्रानिकी, भूमि सर्वेक्षण, यांत्रिक प्रौद्योगिकी, मशीनीकरण (machining), मेडिकल इमेजिंग (CAT स्कैन एवं पराश्रव्य), मेट्रोलोजी, संगीत का सिद्धान्त, संख्या सिद्धान्त (अत: बीजलेखन (cryptography)), समुद्र विज्ञान (oceanography), प्रकाशिकी, फार्माकोलोजी (pharmacology), फोनेटिक्स, प्रायिकता सिद्धान्त (probability theory), मनोविज्ञान, भूकम्प विज्ञान, सांख्यिकी, तथा विजुअल पर्सेप्शन
ख़ैबर-पख़्तूनख़्वा प्रांत में पूर्व कोहिस्तान ज़िला (लाल रंग में)
**निचला कोहिस्तान** या **लोवर कोहिस्तान** या **कोहिस्तान बाल** (उर्दू और पश्तो:  بالا کوہستان‎, अंग्रेज़ी: Upper Kohistan) पाकिस्तान के ख़ैबर-पख़्तूनख़्वा प्रांत के पूर्वोत्तरी भाग में स्थित एक ज़िला है। इसे वर्ष 2014 में कोहिस्तान जिले को द्विभाजित कर, बनाया गया था।

नाम की उत्पत्ति
---------------

'कोह' फ़ारसी भाषा का एक शब्द है जिसका मतलब 'पर्वत' होता है। अन्य हिन्द-ईरानी भाषाओँ में यही शब्द पश्तो में 'ग़र', प्राचीन अवस्ताई भाषा में 'गैरी' और संस्कृत में 'गिरि' के रूप में सजातीय शब्द के तौर पर मिलता है। कोहिस्तान ज़िले में बहुत से पहाड़ हैं, जिस से यह शब्द आया है।

विवरण
-----

कोहिस्तान ज़िले में सन् १९९८ में ४,७२,५७० लोगों कि आबादी थी। इसका क्षेत्रफल क़रीब ७,४९२ वर्ग किमी है। यहाँ ज़्यादातर कोहिस्तानी भाषा और अन्य दार्दी भाषाओँ के साथ पश्तो बोलने वाले भी रहते हैं। अधिकतर लोग धर्म से सुन्नी मुस्लिम हैं हालांकि एक अल्पसंख्यक शिया मुस्लिम समुदाय भी यहाँ मिलता है। कोहिस्तान आर्थिक रूप से एक पिछड़ा और अविकसित इलाक़ा समझा जाता है। २००६ में इस ज़िले का साक्षरता दर सिर्फ़ २०% मापा गया था। अधिकतर लोग कृषि या मवेशी पालन से जीवन बसर करते हैं और ग़रीबी व्यापक है। ज़िले की ज़मीन पहाड़ी या फिर शुष्क होने से खेती में कठिनाई पेश आती है। पनीर, मक्खन, ऊन और लकड़ी यहाँ के मुख्य उत्पादन हैं। इस ज़िले से विशेषकर अख़रोट की लकड़ी अन्य क्षेत्रों में भेजी जाती है। कोहिस्तान ज़िला काराकोरम राजमार्ग के रास्ते में आता है और यहाँ से यह पाक-अधिकृत कश्मीर में स्थित गिलगित शहर की तरफ़ निकलता है।

इन्हें भी देखें
---------------

* ख़ैबर-पख़्तूनख़्वा
* कोहिस्तानी भाषा
* ऊपरी कोहिस्तान

सन्दर्भ
-------

1. ↑  "संग्रहीत प्रति". मूल से 3 मार्च 2016 को पुरालेखित. अभिगमन तिथि 15 सितंबर 2016.
2. ↑  "संग्रहीत प्रति" (PDF). मूल (PDF) से 13 नवंबर 2010 को पुरालेखित. अभिगमन तिथि 15 सितंबर 2016.

| * दे
* वा
* सं
ख़ैबर पख़्तूनख़्वा के जिले |
| --- |
| लक्की मरवत ज़िला •  कोहिस्तान ज़िला •  कोहाट ज़िला •  करक ज़िला •  हरिपुर ज़िला •  हंगू ज़िला •  डेरा इस्माइल खान जिला •  चित्राल ज़िला •  चारसद्दा ज़िला •  बुनेर जिला •  बट्टग्राम ज़िला •  बन्नू ज़िला •  टांक ज़िला •  स्वात ज़िला •  स्वाबी जिला •  शांगला •  पेशावर जिला •  नौशेरां जिला •  मरदान जिला •  मानसेहरा ज़िला •  मालाकंड ज़िला •  निचला दीर जिला •  ऊपरी दीर जिला •  ऐब्टाबाद ज़िला •  तोरग़र ज़िला |
झील का दक्षिणी छोर
**तेलेत्स्कोये झील** (रूसी: Теле́цкое о́зеро, ओज़ेरो तेलेत्स्कोए; अल्ताई: Алтын Кӧл, अलत्यिन कोल, अर्थ: सुनहरी झील; अंग्रेज़ी: Lake Teletskoye) रूस के अल्ताई गणतंत्र विभाग में अल्ताई पर्वतों के दरम्यान स्थित एक झील है। समुद्र तल से ४३४ मीटर ऊपर स्थित यह झील ७८ किमी लम्बी, ५ किमी चौड़ी और ३२५ मीटर गहरी है। यह अल्ताई पहाड़ों में सयल्यूगेम​ पर्वत शृंखला और पश्चिमी सायन पर्वत शृंखला के मिलन स्थल पर स्थित है।

विवरण
-----

तेलेत्स्कोये झील का सतही क्षेत्रफल २३३ वर्ग किमी है और यह अपने साफ़ पानी के लिए मशहूर है जिसमें ६ से १४ मीटर तक देखा जा सकता है। इस झील में लगभग ७० नदियाँ और १५० मौसमी झरने अपना पानी ले जाते हैं, जिनमें से चुल्यिश्मन नदी (Чулышман, Chulyshman) सबसे बड़ी है। झील से एक मुख्य नदी पानी बहार ले जाती है। यह बिया नदी है, जो आगे जाकर कतुन नदी के साथ संगम करके साइबेरिया की प्रसिद्ध ओब नदी कहलाती है।

अल्ताई मान्यता
--------------

स्थानीय अल्ताई लोगों की झील के बारे में एक लोक-मान्यता है जिसके आधार पर इस झील का अल्ताई भाषा में नाम 'अल्त्यिन कोल' पड़ा, जिसका अर्थ 'सोने (धातु) वाली नदी' है। कहा जाता है कि प्राचीनकाल में एक अमीर आदमी के पास एक सोने की ईट थी जिस से वह खाना ख़रीदना चाहता था। वह पूरे अल्ताई क्षेत्र में घूमा लेकिन उसे ऐसा कोई न मिला जो उसे खाना बेचे। आख़िरकार झुंझला के उसने झील में अपनी ईट फेंक दी, जिस से इस झील का नाम पड़ा।

तेलेत्स्कोये झील से सम्बंधित कुछ नज़ारे
---------------------------------------

|  |  |  |  |  |  |  |
| --- | --- | --- | --- | --- | --- | --- |
| अल्ताई पहाड़ (अगस्त २००९) |  | तट पर कंकड़ (२०१० की गर्मियाँ) |  | झील का पथरीला किनारा (जुलाई २०१०) |  | झरना (अगस्त २०१०) |
|  |

|  |  |  |  |  |  |  |
| --- | --- | --- | --- | --- | --- | --- |
| शाम के समय (जुलाई २०१०) |  | ताइगा (अगस्त २०१०) |  | झील-किनारे बना स्नानघर (अगस्त २००९) |  | झील पर करती नौका (जुलाई २००८) |
|  |

इन्हें भी देखें
---------------

* अल्ताई गणतंत्र
* अल्ताई पर्वत
* बिया नदी

सन्दर्भ
-------

1. ↑  Altai Republic : official portal Archived 2011-06-06 at the Wayback Machine, Department of Government communication and information of the Altai Republic, Accessed 2010-01-14